ועדת הכספים, כנסת 20, פרוטוקול מספר 792, 2017-07-30 11:30

משה גפני: אני עובר לסעיף של השינויים בתקציב.

משה גפני: מספר פנייה לוועדה: 2 עד 3.

משה גפני: המשרד לשוויון חברתי, בקשה.

<חזי כהן: הפנייה נועדה להעברת סכום של 8 מיליון ש"ח ממשרד העלייה והקליטה למשרד לשוויון חברתי עבור תקצוב שכר של עובדי מוקדי הקליטה ברשויות, בהתאם להחלטת ממשלה מספר 324, שמגדירה שטיפול בעולי אתיופיה אשר מתגוררים מעל 15 שנה בארץ יועבר לטיפול של משרדי ממשלה אחרים.

מיקי רוזנטל: מתי החלטת הממשלה?

<חזי כהן: מיולי 2015.

מיקי רוזנטל: אם זה מ-2015, למה זה לא נכנס לתקציב?

<חזי כהן: היה דיון איזה משרד יבצע את זה.

<חזי כהן: יש פה את הנציג של המשרד לשוויון חברתי, הוא יוכל להרחיב.

מיקי רוזנטל: מאה אחוז, הממשלה החליטה להקציב כסף.

מיקי רוזנטל: למה זה לא נכנס לתקציב?

משה גפני: המשרד לשוויון חברתי, לענות על השאלה של חבר הכנסת מיקי רוזנטל.

<נתנאל רובינשטיין: היו דיונים איזה משרד ייקח את זה.

<נתנאל רובינשטיין: גם היו דיונים שלמים עם ההסתדרות ביחד עם משרד רוה"מ על המתווה שהכי נכון לכולם, שיהיה הכי מהר ולא יפגע לא בנו ולא ברשויות.

מיקי רוזנטל: שנתיים דיון?

מיקי רוזנטל: מ-2015 החלטת ממשלה?

מיקי רוזנטל: שמע, אנחנו נאשר לכם את זה, אבל אני אומר לכם, זה מוזר.

מיקי רוזנטל: עולים פה כל מיני דברים שלא ראוי שזה יהיה כך.

מיקי רוזנטל: לא ככה צריכה המדינה להתנהל.

מיקי רוזנטל: הממשלה מחליטה, דנים כמה חודשים, מסיימים את העניין.

מיקי רוזנטל: לא באים אחרי שנתיים להגיד - -

<חזי כהן: חבר הכנסת רוזנטל, ההחלטה הגדירה שהעניין יסתיים עד סוף 2016.

<חזי כהן: היה עיכוב.

מיקי רוזנטל: אתם לא עומדים בהחלטות שלכם עצמכם.

<חזי כהן: היה עיכוב.

<חזי כהן: זה נשלח לוועדה, לדעתי, כבר לפני מספר חודשים.

מיקי רוזנטל: אה, הוועדה אשמה.

מיקי רוזנטל: נו טוב, עכשיו אני מבין הכל.

מיקי רוזנטל: לא באמת, אתה יודע, אני לא רוצה להגיד לך כי אנחנו לפני תשעה באב, אבל זה לא לעניין.

משה גפני: זה שהוועדה אשמה זה בסדר גמור.

<חזי כהן: לא האשמתי את הוועדה בשום צורה.

משה גפני: אם אתה לא האשמת, אז מישהו אחר מאשים אותה.

משה גפני: זה בסדר.

משה גפני: לא עוברים כספים בגלל שאנחנו מעכבים את זה.

משה גפני: שואל חבר הכנסת רוזנטל - מדובר על 2015, למה זה לא בבסיס התקציב.

משה גפני: אנחנו נאשר את זה, אבל למה זה לא בבסיס התקציב?

מיקי רוזנטל: זה לא לעניין.

מיקי רוזנטל: לא ככה מתנהלים.

משה גפני: מה זה קשור לוועדה?

<איל מידן: זה נושא שהוגדר שעד סוף 2016 ייסגר.

<איל מידן: לא הגיעו להסכמות.

<איל מידן: הגיעו להסכמות ממש לקראת סוף 2016, לאחר סגירת התקציב, לכן זה לא תוקצב בבסיס התקציב.

מיקי רוזנטל: תשמע, ככל שאתם מסבירים יותר, כך אני מבסוט פחות.

מיקי רוזנטל: כדאי שלא תסבירו.

מיקי רוזנטל: באמת, זה נורא.

מיקי רוזנטל: אני אומר לכם, אתם מפרים את החלטות הממשלה בעצמכם.

מיקי רוזנטל: מה זה "לא הגעתם להסכמה"?

מיקי רוזנטל: יש תאריך יעד?

מיקי רוזנטל: צריך לעבוד בזה.

מיקי רוזנטל: אתה יודע, זה לא בסדר.

מיקי רוזנטל: תגיד "טעינו, לא יחזור על עצמו".

מיקי רוזנטל: זה יותר טוב מאשר תתחילו לברבר.

מיקי רוזנטל: חבל שזה יהיה בפרוטוקול כל הדברים האלה.

מיקי רוזנטל: לא ככה מתנהלים, זה הכל.

משה גפני: מי בעד אישור פניות 2 עד 3, ירים את ידו?

משה גפני: בעד – 2

משה גפני: נמנעים – 1

משה גפני: מספר פנייה לוועדה: 41.

<יובל טלר חסון: הפנייה נועדה להתחדשות עירונית בסך של 1.5 תקני כוח אדם לצורך יישום תחילת ההפעלה של הרשות.

<יובל טלר חסון: מדובר ברשות שהוקמה בחוק, רשות חדשה.

<יובל טלר חסון: לצורך היישום שלה, בהתאם לסיכום שהגענו אליו בין משרד האוצר לבין משרד השיכון, מתוקצבים התקנים האמורים.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 47 עד 48.

<יובל טלר חסון: הפנייה נועדה לתקצוב המרכז למיפוי ישראל בסך של 3 מיליון ₪ לצורך תגבור פעילות המרכז בעקבות הנגשת מאגרים, מאגרי המידע הקדסטריים של המרכז.

<יובל טלר חסון: בחודש אפריל המרכז הודיע על הנגשת המאגרים לציבור ללא תשלום.

<יובל טלר חסון: בעקבות זאת קטנו הכנסות המרכז.

<יובל טלר חסון: עד לחודש אפריל המרכז היה מוכר את השירותים האלה ומימן מההכנסות האלו את הפעילות השוטפת, לכן נמצא פה תקצוב כנגד אובדן ההכנסות הזה מצד אחד, ומצד שני, גם תגבור הפעילות לצורך יישום ההנגשה בפועל.

משה גפני: מי בעד, מי נגד?

משה גפני: בעד – פה אחד

משה גפני: נמנעים – אין

משה גפני: מספר פנייה לוועדה: 60 - תחזוקת הדיור הציבורי.

<יובל טלר חסון: הפנייה נועדה לתקצוב משרד הבינוי והשיכון בסך של 15 מיליון שקלים לצורך תגבור הפעילות לתחזוקת הדיור הציבורי, לאור הגידול בהיקף האכלוסים מחדש שמבוצעים על ידי המשרד.

מיקי רוזנטל: סליחה, יש לי שאלה בעניין.

מיקי רוזנטל: אני מודה שאני לא עקבתי אחרי הסעיף התקציבי הזה, אבל מפעם לפעם אנחנו נחשפים לכתבות בטלוויזיה של רמת תחזוקה מעליבה של הדיור הציבורי.

מיקי רוזנטל: 15 מיליון זה כלום.

מיקי רוזנטל: מה זה 15 מיליון?

מיקי רוזנטל: כמה דירות צריך לתחזק?

מיקי רוזנטל: מה התקציב הכולל של הדבר הזה?

<יובל טלר חסון: במהלך 3 השנים האחרונות הוקצו 180 מיליון שקלים תוספתיים לצורך תגבור פעילות תחזוקת הדיור הציבורי.

<יובל טלר חסון: בשנת 2017 תוקצבו, מעבר לבסיס שעמד על 30 מיליון שקלים, עוד 40 מיליון שקלים נוספים.

<יובל טלר חסון: אלה 15 מיליון שקלים נוספים לצורך תגבור הפעילות.

<יובל טלר חסון: על אף הכתבות - -

מיקי רוזנטל: תרגם לי את זה למספרים.

מיקי רוזנטל: כמה דירות של הדיור הציבורי שופצו ב-2017, ב-2016?

מיקי רוזנטל: יש לך לתת לנו איזה מספרים, לא בכספים?

מיקי רוזנטל: שנדע איך אתם מטפלים בדבר הזה שבאמת כואב הלב.

מיקי רוזנטל: אני שמח שיש תוספת לתקציב, זה טוב, השאלה אם היא מספיקה.

<יוסי שבת: אז אני אסביר.

<יוסי שבת: כמו שדובר כאן קודם, היה סיכום תקציבי ב-3 שנים קודמות, כולל 2017, של תוספת תקציב.

<יוסי שבת: גם השנה היו תוספות בתקציב.

<יוסי שבת: אנחנו מדברים על אכלוס חוזר של בערך 2,000 דירות בשנה מתוך 55 אלף דירות בדיור הציבורי.

<יוסי שבת: חוץ מזה יש עוד כ-2,000 זוכות - -

מיקי רוזנטל: דבר איתי בטרמינולוגיה שאני מבין.

מיקי רוזנטל: אני איש פשוט, למדתי גם בישיבה.

מיקי רוזנטל: מה זה "אכלוס חוזר"?

מיקי רוזנטל: זה דירות שלא היו בשימוש.

<יוסי שבת: תיכף אני אסביר.

<יוסי שבת: זה או דייר שמתחלף כי נכנס דייר חדש, או שבא דייר ממשיך וכו'.

<יוסי שבת: זו דירה שהתחלף בה, יש אכלוס מחדש.

מיקי רוזנטל: אז אתם עושים בה שיפוץ?

<יוסי שבת: זה שיפוץ יותר רציני, בהיקף של בערך 35 אלף, 40 אלף שקל לדירה.

מיקי רוזנטל: אז עשיתם ב-2017 2,000 כאלה, אם הבנתי נכון?

<יוסי שבת: זה בערך ההיקף השנתי.

מיקי רוזנטל: בסדר, אני לא תופס אותך במספרים, אני רוצה להבין את סדרי הגודל.

<יוסי שבת: נכון.

<יוסי שבת: וחוץ מזה יש גם שיפוצים בדירות שאין בהן תחלופה - חלקן שיפוץ עמוק, חלקן שיפוץ פנים דירתי.

<יוסי שבת: יש בסך הכל עוד כ-2,000 דירות כאלו.

<יוסי שבת: אני אתן עוד מידע.

<יוסי שבת: יש לנו בשנה הזאת אירועים של הזדקנות - - זאת אומרת, בשנים האחרונות אנחנו רואים שיש דירות שהזדקנו.

<יוסי שבת: יש לנו מגבלות תקציב שהיו בעבר, לכן היה צורך בתקציבים יותר מוגברים בשנים האחרונות, במיוחד בשנה-שנתיים האחרונות שאנחנו משקיעים בנושא הזה.

<יוסי שבת: הגמישו קריטריונים לדירות שלא היה להן ביקוש, ואז היה צריך תקציבים נוספים לאותן דירות שהרבה זמן לא היו מאוכלסות.

<יוסי שבת: יש גם אכלוס יתר בשנתיים האחרונות.

מיקי רוזנטל: עוד שאלה אחרונה בעניין הזה.

מיקי רוזנטל: גם המראה החיצוני של הדיור הציבורי הוא בדרך כלל זוועתי.

מיקי רוזנטל: מדובר בשיכונים ישנים וכו' וכו'.

מיקי רוזנטל: אתה דיברת עכשיו על השיפוץ של הדירות עצמן.

מיקי רוזנטל: מה עם השיפוץ של הבניינים?

<יוסי שבת: אז חלק נכנס בתוך התקציב הזה של תחזוקת הדיור הציבורי - זה חלק קטן - וחלק נכנס במסגרת תקציבים מוגברים שאנחנו לקחנו השנה ובשנה שעברה לשיקום שכונות במתחמים של דיור ציבורי.

<יוסי שבת: זה גם מבוצע במסגרת הזאת.

מיקי רוזנטל: טוב, אנחנו נאשר את זה.

מיקי רוזנטל: זה מספיק לכם?

מיקי רוזנטל: אתם מרוצים, או שאתם רוצים יותר?

מיקי רוזנטל: תמיד רוצים יותר.

<יוסי שבת: אל"ף, אנחנו תמיד רוצים יותר.

<יוסי שבת: אנחנו באמת מסתכלים לפי הצרכים, לפי המצב בשטח, מנסים לתת את המענה התקציבי, לבוא ולהסביר לאוצר אם יש צרכים מהשטח נוספים.

<יוסי שבת: כמו במקרה הזה אנחנו מבקשים תקציבים נוספים פרטני.

מיקי רוזנטל: אדוני, אפשר לאשר את זה.

משה גפני: בסדר.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אני מקדם בברכה את עורך דין סימון מושיאשווילי שבא לפה עם ילדים ומבוגרים שהם חברי הקהילה הגרוזינית.

משה גפני: ברוכים הבאים לכנסת.

משה גפני: הכנסת לא עובדת היום, אבל ועדת הכספים עובדת.

משה גפני: אני מקדם אתכם בברכה.

משה גפני: חברי סימון מושיאשווילי שמייצג אותנו בעירייה בקרית אתא עושה מלאכה נפלאה.

משה גפני: הוא גם עורך דין.

משה גפני: ברוכים הבאים.

משה גפני: אנחנו עוברים הלאה.

משה גפני: משרד המשפטים.

משה גפני: מספר פנייה לוועדה:96.

<אייל טולדו: הפנייה התקציבית נועדה לתגבר את תקציב ההוצאה המותנית של משרד המשפטים בסך של 11 מיליון, בהתאם לפירוט הבא: 4 מיליון ₪ יעברו לרשות האכיפה והגבייה בגין העברת החובות של רשות השידור לגבייה ברשות האכיפה והגבייה, ועוד 7 מיליון ש"ח לרשות לאיסור הלבנת הון, בהתאם להחלטת מועצת החילוט בנושא.

<אייל טולדו: כמו כן, הפנייה נועדה לצורך שינויים פנימיים בתקציב של משרד המשפטים.

מיקי רוזנטל: ברשותך, מה זאת אומרת "גביית חובות עבר"?

מיקי רוזנטל: הרי הרשות העבירה את זה לעורכי דין בזמנו.

מיקי רוזנטל: שילמנו ממיטב כספנו הציבוריים כדי שיגבו את החובות האלו.

מיקי רוזנטל: אז מה, הם לא גבו, אנחנו סתם שילמנו לעורכי הדין האלה?

<אייל טולדו: חלק מהחובות עברו לעורכי דין, חלק מהחובות נגבו ביחידת גבייה שנוהלה בתוך רשות השידור.

<אייל טולדו: בעקבות פירוק הרשות המפרק העביר את הסמכות לגבות את הכסף מרשות השידור לרשות האכיפה והגבייה.

<אייל טולדו: צריך להיערך לכך.

<אייל טולדו: בעקבות כך ניתנה - -

מיקי רוזנטל: מה היקף החובות שקיימים עדיין של הציבור לרשות השידור?

<אייל טולדו: החובות שכרגע מועברים לרשות מוערכים בכ-250 מיליון שקל.

<אייל טולדו: יש עוד כ-300 מיליון שקל שנמצאים כרגע אצל עורכי דין פרטיים בתהליכי גבייה בתוך ההוצאה לפועל באופן שהוא לא ממשלתי.

מיקי רוזנטל: אתם מתגברים עובדים בשביל לגבות - - עורכי דין זה מחוץ לתמונה, ה-300 מיליון.

מיקי רוזנטל: לגבי ה-250 אתה אומר: "אנחנו נוסיף עכשיו 4 מיליון שקלים לעובדים, הם יגבו את ה-250 מיליון האלה".

מיקי רוזנטל: זה לא חובות אבודים?

מיקי רוזנטל: השאלה אם אנחנו לא זורקים פה 4 מיליון שקלים סתם.

<אייל טולדו: 4 מיליון שקלים הם לא לצורך תגבור עובדים.

<אייל טולדו: תגבור עובדים ייעשה בהמשך ובהתאם לקצב ההתקדמות בפועל.

<אייל טולדו: כרגע צריך להיערך מבחינה מחשובית, לקחת את כל החובות האלו ולטייב אותם.

<אייל טולדו: בשביל זה זה נועד.

<אייל טולדו: כמו כן, הצפי של רשות האכיפה והגבייה לגבייה עתידית עומד על כ-50 מיליון שקל, על כן מדובר על כסף שצפוי לחזור ולהכפיל את עצמו - -

מיקי רוזנטל: מה זאת אומרת "מחשובי"?

מיקי רוזנטל: הרי רשות השידור היה לה אגף גבייה.

מיקי רוזנטל: הוא היה ממוחשב.

מיקי רוזנטל: אנחנו לא יודעים כמה אנשים חייבים?

<אייל טולדו: לא, אנחנו יודעים כמה אנשים חייבים.

מיקי רוזנטל: למה צריך למחשב את זה מחדש?

מיקי רוזנטל: מילת הקוד "מחשוב" הפכה להיות קצת בעייתית.

מיקי רוזנטל: אם זה הכל היה מונח על המחשב של אגף הגבייה, למה צריך למחשב עכשיו מחדש?

<אייל טולדו: צריך לעשות ממשק בין הנתונים של רשות השידור לבין הנתונים של רשות האכיפה והגבייה, וצריך לטייב - -

מיקי רוזנטל: 4 מיליון שקלים?

מיקי רוזנטל: אדוני, זה נראה לי פנייה מוזרה.

מיקי רוזנטל: אתה יודע, אני אומר לך, זה ענייני, לא זה - - היה אגף גבייה, היה בו מחשב, היו בו כתובות החובות של האזרחים.

מיקי רוזנטל: עכשיו הם מבקשים רק 4 מיליון שקלים בשביל לעשות ממשק בין המחשב הקודם למחשב הזה.

מיקי רוזנטל: מה זה?

משה גפני: נדחה את זה לשבוע הבא.

מיקי רוזנטל: כסף ציבורי ככה - - אני מבקש לא לאשר את זה.

משה גפני: בשבוע הבא יש גם ישיבה.

<אייל טולדו: מעבר להיערכות המחשובית שצריך על מנת לגבות את החוב, יש עלות בשליחה של מכתבים ובפעולות ראשוניות שיש לעשות על מנת לבצע את גביית החוב.

מיקי רוזנטל: מה זה "ראשוניות"?

מיקי רוזנטל: אתה מדבר על חובות עבר.

מיקי רוזנטל: בשנה האחרונה כבר לא גובים אגרה בכלל, נכון?

<אייל טולדו: מ-2014.

מיקי רוזנטל: אין כבר אגרה.

מיקי רוזנטל: אז זה חובות מ-2013.

מיקי רוזנטל: אם לא שלחתם הודעה עד היום - -

<אייל טולדו: חבר הכנסת, אנחנו עושים תהליך מהתחלה על-מנת לגבות כמה שיותר מהחוב האבוד.

<אייל טולדו: נכון, יש שם חוב שהוא יהיה מאוד קשה לגבייה, על כן צריך להתחיל מהתחלה, לטייב את החובות, לשלוח מכתבים, לשלוח אס אם אסים ולעשות פעולות על מנת לגבות את החוב.

<אייל טולדו: מדובר בתוספת שבסופו של דבר אמורה להכניס לאוצר המדינה יותר ממה שהיא עולה.

<אייל טולדו: גם נכון שבסופו של דבר אנשים שיש להם חבות מסוימת יעמדו וישלמו את החבות שלהם כמו שאר האזרחים ששילמו לפי חוק.

מיקי רוזנטל: אין לי שום בעיה עם זה.

מיקי רוזנטל: להיפך, אני מעודד לגבות חובות מאנשים, אבל לא כזה.

מיקי רוזנטל: זה לא שלח לחמך.

מיקי רוזנטל: אם אנחנו רוצים באמת לגבות, תן את זה בעמלה לעורכי דין שהם יעשו את המאמץ.

מיקי רוזנטל: אתם לא תגבו את החובות האלה, אני אומר לך כבר.

מיקי רוזנטל: אם לא גביתם 4,5 שנים, בקצב הזה לא ייגבה בשיטות שלכם.

<אייל טולדו: אז כפי שאמרתי, חלק מהחוב נמצא אצל עורכי דין, חלק מהחוב היה - -

משה גפני: אני רוצה תשובה בכתב.

משה גפני: זה יבוא בשבוע הבא, בעזרת השם.

<אייל טולדו: תשובה בכתב לגבי מה, כבוד היושב-ראש?

משה גפני: השאלות ששאל מיקי רוזנטל.

מיקי רוזנטל: למה אתם לא מעבירים את זה?

מיקי רוזנטל: אתה אומר שזה חובות קשים לגבייה.

מיקי רוזנטל: אתם תמחשבו, אתם תשלחו, אתם זה וזה, אבל לא תעשו שום דבר.

מיקי רוזנטל: אם זה חובות קשים לגבייה, תוציאו אותם החוצה תמורה עמלה, אז יכול להיות שיש סיכוי שלמישהו יהיה אינסנטיב לגבות אותם.

מיקי רוזנטל: אתם לא תגבו אותם.

<אייל טולדו: אני רק רוצה להבין את השאלה, כבוד היושב-ראש.

משה גפני: לא הבנת את השאלה?

<אייל טולדו: לא.

<אייל טולדו: הוא אמר עוד טענה.

<אייל טולדו: לא הבנתי את השאלה - -

מיקי רוזנטל: אני אשאל אותך אחר כך.

מיקי רוזנטל: אני אסביר לך בעל-פה.

<אייל טולדו: בסדר.

משה גפני: הוא שאל.

משה גפני: אפילו אני הבנתי.

משה גפני: אם אני הבנתי, כולם פה הבינו.

<אייל טולדו: אני עניתי לשאלה.

משה גפני: אבל את התשובה לא כל כך הבנתי.

משה גפני: לוקח לי זמן עד שאני מבין.

משה גפני: פנייה של משרד הביטחון: 123 עד 124.

משה גפני: מדובר על למעלה ממיליארד שקל, נכון?

משה גפני: מדובר על מיליארד 300 מיליון.

משה גפני: אני רק מבקש לומר לפני שאת מסבירה, על פי החוק צריך לאשר את הכסף הזה בוועדת הכספים.

משה גפני: מבלי שזה יאושר בוועדת הכספים הוא איננו יכול ללכת לדיון בוועדה המשותפת של ועדת הכספים וועדת חוץ וביטחון.

משה גפני: אם אנחנו רוצים שהכסף הזה יאושר ויידון על פרטיו המלאים, אנחנו צריכים אשר את זה כאן.

משה גפני: אי אפשר להשתמש בכסף הזה עד שלא יהיה דיון בוועדה המשותפת של ועדת הכספים וועדת חוץ וביטחון.

משה גפני: בבקשה תסבירי מה שאת יכולה.

<ליאור בראון: מדובר בפנייה שנועדה לתקציב מזומן בסך של 300 מיליון ש"ח ותקציב של הרשאה להתחייב בסך של 9 מיליארד 709 אלף ו-715 שקלים.

<ליאור בראון: כפי שצינת, כל הפרטים לגבי השימושים יימסרו בוועדה המשותפת לתקציב הביטחון.

משה גפני: מה שאמרתם רק שזה לרכש, לאימונים.

<ליאור בראון: מה שרשום פה בדברי ההסבר.

<ליאור בראון: ראשית, יש הסבר לגבי התכנית עצמה שבה זה מתוקצב, שזו תכנית כללית.

<ליאור בראון: כאמור, לאור סוגיות של ביטחון מידע, כל הפרטים, גם לגבי השימושים והתכניות, זה בוועדה המשותפת.

משה גפני: אני משבח אתכם על זה שנתתם את כל מה שנדרש בנוהל, גם את ההיסטוריה וגם ואת הפירוט שניתן.

משה גפני: אני משבח אתכם על העניין הזה.

משה גפני: זה נוהל שמתבצע היום.

משה גפני: אתם, אגף התקציבים, עומדים בנוהל הזה.

משה גפני: פירטתי לגבי הנושא הזה של תקציב הביטחון.

משה גפני: אם נאשר את זה עכשיו, זה יעבור לוועדה המשותפת של כספים וחוץ וביטחון ששם הדיון מסווג, סגור, אין בו פירוט ציבורי.

משה גפני: מי בעד אישור הפניות, ירים את ידו?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: נמנעים – אין

משה גפני: הפניות אושרו.

משה גפני: זה יעבור, כפי שאמרתי, לוועדה המשותפת.

משה גפני: פנייה מספר 135.

<דניאל מלצר: הפנייה התקציבית נועדה לתקצוב סך של 60 מיליון שקלים בהוצאה מותנית בהכנסה עבור הקמת טרמינל אזרחי זמני בשטח הצבאי של שדה דב, בהתאם לחוק שדות התעופה דב הוז, תשע"ז-2017.

<דניאל מלצר: משרד הביטחון משמש כקבלן הביצוע לטרמינל האמור ויבצע את עבודת התכנון וההקמה בשטח.

<דניאל מלצר: החוק נחקק לאחר סגירת התקציב, לכן נדרש תקצוב - -

מיקי רוזנטל: זה מה שהחלטנו אז על הדחייה של התכנית?

מיקי רוזנטל: רק שאני אבין, החוק עבר בכנסת עם דחיית הפינוי.

<דניאל מלצר: נכון.

מיקי רוזנטל: ההוצאה הזאת היא בגלל הדחייה, או מה זה בדיוק?

<דניאל מלצר: במסגרת החוק נקבע שייקבע טרמינל אזרחי זמני בתוך שטח צבאי כדי שנוכל לפנות את הטרמינל הקיים, לטהר את הקרקע, ושבינואר 2019, שאז צפוי להתפנות השדה הצבאי, כבר - -

מיקי רוזנטל: אני שואל אותך רק שאלה של הדיוט.

מיקי רוזנטל: אני לא מכיר מבנה ציבורי במדינת ישראל שאתה בונה אותו עכשיו בשנה וחצי.

מיקי רוזנטל: אין דבר כזה.

מיקי רוזנטל: ב-2019 צריך לפנות בכלל.

מיקי רוזנטל: עכשיו אתם אומרים: "תביאו 60 מיליון שקל בשביל לבנות משהו".

מיקי רוזנטל: אתם תגמרו את זה ב-2019?

מיקי רוזנטל: כמו שלי קוראים - -

משה גפני: הם יודעים שזה בעוד שנה וחצי לא יופנה.

מיקי רוזנטל: אה, אז זאת התשובה.

<דניאל מלצר: נמצא פה נציג משרד הביטחון.

משה גפני: מה זה משנה, אני נתתי לו את התשובה.

משה גפני: עכשיו אפשר למרוח אותו.

מיקי רוזנטל: הוא הניח את דעתי.

מיקי רוזנטל: בסדר, אם זאת התשובה - -

משה גפני: לא יפנו בעוד שנה וחצי.

מיקי רוזנטל: כי אחרת אנחנו זורקים את הכסף לפח, אתה מבין את זה.

מיקי רוזנטל: לא יהיה טרמינל בעוד שנה וחצי, ברור לך.

משה גפני: אתה רוצה שיפנו?

מיקי רוזנטל: לא.

משה גפני: אתה לא רוצה.

משה גפני: אז אני אגיד לך מה שקורה.

משה גפני: אני יושב בישיבות, אז אני יודע.

משה גפני: מעגלים פינות עכשיו, אבל קודם כל צריך להכשיר את זה.

משה גפני: אם אתה נגד שיפנו - - אם לא תכשיר את זה עכשיו, עלולים לפנות.

מיקי רוזנטל: אדוני, אני בעד שנכשיר את זה.

מיקי רוזנטל: הבעיה שלי היחידה היא שאנחנו לא נשים את הכסף - - אתה יודע, זרקנו את הכסף, 60 מיליון, כי אף אחד לא בונה בשנה וחצי.

משה גפני: מיקי, אחרת יפנו.

מיקי רוזנטל: אם ב-2020 יהיה, גם טוב לי.

<יובל כענן: מלאכת הביצוע הוטלה על משרד הביטחון, בהתאם לסיכום בין שר האוצר לשר הביטחון.

משה גפני: כן, אני הייתי נוכח בסיכום.

<יובל כענן: הבנייה היא בנייה - -

מיקי רוזנטל: הטיעון שלי הוא טיעון ענייני לגמרי.

מיקי רוזנטל: אדוני מבין אותי.

<יובל כענן: אני אענה לך בצורה עניינית.

<יובל כענן: הבנייה היא בנייה זמנית ובתקני בנייה נמוכים שבאים לענות רק על הסטנדרטים של הבטיחות, שבזה אי אפשר להתפשר.

<יובל כענן: למעט זאת הבנייה היא בנייה פשוטה לחלוטין, קלה, נוחה, מוקמת במהרה.

<יובל כענן: זמן הביצוע הוא 8 חודשים.

מיקי רוזנטל: אתה מעריך שבאמת בתוך שנה וחצי - -?

<יובל כענן: בתחילת 2018 - -

מיקי רוזנטל: יהיה טרמינל זמני בשטח הצבאי?

<יובל כענן: כן.

מיקי רוזנטל: נרשם בפרוטוקול.

מיקי רוזנטל: אנחנו נבוא לבקר.

משה גפני: יפה, כל הכבוד.

משה גפני: מי בעד אישור הפנייה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הפנייה אושרה.

משה גפני: יש פה את הפנייה של משרד ראש הממשלה.

משה גפני: אני לא מצביע על זה.

משה גפני: יש פה כמה דברים בעייתיים.

משה גפני: אני ביקשתי שיבוא מישהו מוסמך לגבי הנושא של הפינוי.

משה גפני: אנחנו נעשה על זה דיון יותר גדול.

משה גפני: יש פה עוד כמה דברים.

משה גפני: לגבי הנושא של המוכר שאינו רשמי בכלל, אני מוציא היום מכתב לשר האוצר ולשר החינוך.

משה גפני: היום, מחר.

משה גפני: אני עברתי על החוברת של משרד החינוך.

משה גפני: יש בהסכם הקואליציוני של יהדות התורה את זה שצריך לקבוע מה זה ה-55% שנותנים למוסדות הפטור ומה זה 75% שנותנים למוסד המוכר שאינו רשמי.

משה גפני: מכיוון שראיתי שמשרד החינוך הוציא חוברת ומתברר שהמוכר שאינו רשמי הוא לא 75%, הוא בערך 30%,40%, ומוסדות הפטור הם בערך 20%, שזה שונה מאשר מה שנקבע בהסכם הקואליציוני, אני מוציא מכתב לשר האוצר, היום או מחר, ולשר החינוך.

משה גפני: אני מבקש לעמוד בהסכם הקואליציוני, לתת למוכר שאינו רשמי את מה שנדרש על פי מה שסוכם.

משה גפני: אני סיכמתי עם עוד חברים בוועדה שאני לא אקיים היום את הדיון.

משה גפני: הם לא כאן.

מיקי רוזנטל: אדוני, אני הייתי עסוק.

מיקי רוזנטל: מה היה לנו פה עכשיו?

משה גפני: יש לנו פה את בקשתה של סתיו שפיר לגבי הנושא של המפונים.

משה גפני: צריך את הדיון הזה.

<קריאה: נשלחו הבהרות בהתאם למה שביקשתם.

משה גפני: בסדר.

משה גפני: אני אעשה אותו בשבוע הבא.

משה גפני: יש פה עוד בקשה לגבי המוסדות הכנסייתיים.

משה גפני: משום מה חברים - -

מיקי רוזנטל: איזה מספר?

משה גפני: זה בעודפים.

משה גפני: אני אמרתי לגבי המוכר שאינו רשמי באופן כללי ומוסדות הפטור.

משה גפני: אני אוציא מכתב.

משה גפני: אני דוחה ליום ראשון בשבוע הבא.

מיכאל מלכיאלי: הרב גפני, אני חושב שבאותו מכתב גם כדאי שאותו משיב יענה לנו אחת ולתמיד על הכפל תמיכות שיש כאן.

מיכאל מלכיאלי: עד היום לא קיבלנו תשובות.

משה גפני: בסדר, אני אעלה את זה.

משה גפני: אנחנו עוברים לבקשה מספר 23-006.

<איל מידן: הפנייה התקציבית נועדה להעברת יתרת העודפים המחויבים משנת 2016 לשנת תקציב 2017 בסך של 94 מיליון 328 אלף ₪ במזומן.

<איל מידן: העודפים נוצרו בגין התחייבויות שחוצות שנים שטרם שולמו.

<איל מידן: הן כוללות גם התחשבנויות שנעשו לקראת סוף השנה שטרם שולמו.

משה גפני: תודה רבה.

משה גפני: חנן פריצקי.

<חנן פריצקי: אין לי מה להוסיף מעבר לזה, רק שאנחנו אכן מנסים לצמצם את העודפים בכלל .

<חנן פריצקי: השנה הייתה לנו ירידה דרסטית בעודפים.

משה גפני: כמה?

<חנן פריצקי: מ-900 מיליון ירדנו ל-600 מיליון בעודפים משנת - -

מיקי רוזנטל: לפחות מישהו בא ואומר - -

<חנן פריצקי: אנחנו משתדלים מאוד לצמצם את זה, לצמצם את ההסכמים.

משה גפני: מי בעד אישור הבקשה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: מספר בקשה 37-004 – תיירות.

<עמרי בן-חורין: הפנייה נועדה להעביר עודפים מחויבים משנת התקציב 2016 לשנת התקציב 2017 בסך של 41,200 אלפי שקלים.

<עמרי בן-חורין: עיקר העודפים נובעים מפעולות שיווק שמתבצעות בחו"ל.

<עמרי בן-חורין: מרבית פעולות השיווק מתבצעות ברבעון האחרון של השנה, לקראת עונת תיירות החורף, לכן חלק מהקמפיינים גם חוצים שנה.

<עמרי בן-חורין: אם לא, הם נעשים בסוף השנה והתקצוב, ההתחשבנות מול הגופים שמבצעים את הקמפיינים מתבצעת בשנה הקלנדרית העודפת.

מיקי רוזנטל: אתם בשבוע שעבר הבטחתם לנו משהו על העניין הזה, על העניין של הקציר.

מיקי רוזנטל: כל הזמן מתחמקים ממני.

משה גפני: הם לא מתחמקים.

משה גפני: אתה לא היית בשבוע שעבר.

משה גפני: הם אמרו את זה.

מיקי רוזנטל: אני הייתי בשבוע שעבר.

משה גפני: השאלה אם זאת תשובה מספקת.

משה גפני: הם אמרו.

מיקי רוזנטל: הם אמרו שזה לא הם, שזה האוצר.

משה גפני: כן, אבל התקציב הזה נמצא במשרד התיירות.

מיקי רוזנטל: אדוני ביקש, לבקשתי, שאנחנו נקבל הסבר מה קורה עם הדבר הזה.

<קריאה: היה הסבר.

מיקי רוזנטל: היה הסבר לא מספק, עם ה-15.3 שהוא מעט מלאכותי.

מיקי רוזנטל: הסברתי למה זה לא נכון.

מיקי רוזנטל: היינו צריכים לקבל תשובה בכתב.

מיקי רוזנטל: אני לא רוצה לעכב להם.

מיקי רוזנטל: אדוני, אני לא מעכב.

משה גפני: אתם יודעים מה, הוא צודק.

מיקי רוזנטל: אני רוצה תשובה של האוצר למה הקציר לא התחיל.

מיקי רוזנטל: ה-15.3 למטר היא תשובה לא עניינית, כי היה חלק מהפעמים - -

משה גפני: טוב, אני מבקש כך - - אתם כתבתם ואמרתם והסברתם ושכנעתם, הכל בסדר.

משה גפני: אומר חבר הכנסת מיקי רוזנטל, ואני מצטרף אליו, "אנחנו רוצים תשובה למה הקציר לא מתבצע".

משה גפני: אנחנו רוצים תשובה שיחתום על זה מי שהכי מוסמך בממשלת ישראל.

משה גפני: אפשר לקבל תשובה בכתב?

<עמרי בן-חורין: אפשר בכתב.

<עמרי בן-חורין: אני יכול להסביר פה, אבל זה לא קשור - -

מיקי רוזנטל: אבל אז אתה תיכנס איתי לוויכוח.

משה גפני: לא, אני לא רוצה בעל-פה.

משה גפני: אני רוצה לדעת מי חותם על המכתב.

מיקי רוזנטל: אני אגיד לך למה.

מיקי רוזנטל: הגובה הזה שאתם קבעתם הוא גובה שנתנו לכם מפעלי ים המלח.

מיקי רוזנטל: עבדו עליכם, אני אומר לך, כי יש שנים שהם עשו הפקה של יותר אשלג, יש שנים שהם עשו הפקה של פחות אשלג.

מיקי רוזנטל: במקרה אתה מדבר עם אחד שמבין בזה.

מיקי רוזנטל: הגובה שקבעתם הוא גובה לא ריאלי.

מיקי רוזנטל: כשאנחנו נרצה לממש את הקציר, אז כיל תברח מזה.

מיקי רוזנטל: זה הכל.

מיקי רוזנטל: אנחנו נשאר עם הים הדפוק הזה והציבור הישראלי ישלם על זה בגלל שאתם לא מבינים ועובדים עליכם.

מיקי רוזנטל: תביאו את זה בכתב, אנחנו נסביר לכם למה אתם לא טועים.

משה גפני: זה יהיה בשבוע הבא.

מיקי רוזנטל: פעם אחת תביאו את זה בכתב, ואז תקבלו בכתב למה אתם טועים ולמה עבדו עליכם.

משה גפני: תשובה אפשר לקבל לפני כן?

משה גפני: שמישהו בכיר יחתום על זה, ושיגיד - -

מיקי רוזנטל: שלפחות תדעו איך עובדים עליכם.

מיקי רוזנטל: שתבינו איך עובדים עליכם.

משה גפני: מי בעד אישור הבקשה, ירים את ידו?

משה גפני: מי נגד?

משה גפני: בעד – פה אחד

משה גפני: נמנעים – אין

משה גפני: 39-005 – תקשורת.

<עמרי בן-חורין: הפנייה נועדה להעביר עודפים מחויבים משנת תקציב 2016 לשנת תקציב 2017 בסך של 2,226 אלפי ₪ במזומן.

<עמרי בן-חורין: עיקר התקציב הוא להתקשרויות שנעשו בסוף שנה, לרבות חוזה אחזקה, חניה, ניקיון, תחזוקה, התקשרויות שהתשלום בעבור החודשים האחרונים נעשה בסוף שנה.

<עמרי בן-חורין: שאר הפירוט נמצא מולכם.

<עמרי בן-חורין: שאלות?

משה גפני: מי בעד אישור הבקשה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: 83-010.

<חזי כהן: הפנייה נועדה להעברת 47.3 מיליון ₪ עודפים מחויבים משנת 2016 לשנת 2017, בעיקר לפרויקטים ארוכי טווח וביצוע החלטות ממשלה.

מיקי רוזנטל: מה זה "פרויקטים ארוכי טווח"?

מיקי רוזנטל: הלוואות לעובדי מדינה זה לא פרויקטים?

מיקי רוזנטל: טוב, בסדר, פירטתם.

משה גפני: מי בעד אישור הבקשה, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: אנחנו עוברים לדף הבודד שנשאר, המשרד לשירותי דת – 22-007.

<יובל טלר חסון: הפנייה נועדה להעברת עודפים מחויבים מתקציב המשרד לשירותי דת בסך של 45 מיליון שקלים משנת 2016 לשנת 2017 שהוצאו בעקבות התקשרויות חוצות שונים, ביניהן בניית בתי כנסת ומקוואות, הקמת שירותי פיקוח ובקרה שהמשרד מבצע אל מול המועצות הדתיות, התקשרויות בתחום הזהות היהודית.

משה גפני: למה זה לא בבסיס?

<יובל טלר חסון: בגלל שמדובר בהתקשרויות רב-שנתיות.

מיקי רוזנטל: מה זה "רב-שנתיות"?

מיקי רוזנטל: תקשיבו, עכשיו אתם מתחילים לעצבן אותי.

מיקי רוזנטל: תראו, אין מקומות קבורה במדינת ישראל, אתם יודעים את זה?

משה גפני: לא נוגע אליהם.

מיקי רוזנטל: מה זה "לא נוגע אליהם"?

משה גפני: הנה, יש פה בתי עלמין.

מיקי רוזנטל: זה כלום.

מיקי רוזנטל: 7 מיליון שקלים?

משה גפני: אז יש עוד.

מיקי רוזנטל: לא, אין.

מיקי רוזנטל: אין מקומות קבורה, אדוני.

משה גפני: בסדר.

מיקי רוזנטל: מה בסדר?

מיקי רוזנטל: אנשים משלמים הון תועפות כדי להיקבר בקרקע.

משה גפני: אבל אל תצעק עליו, תצעק עלי.

מיקי רוזנטל: קוברים אותם בכל מיני - - זה חילול, אדוני, אתה יודע את זה?

מיקי רוזנטל: אנשים שלא קוברים אותם באדמה - -

משה גפני: חבר הכנסת רוזנטל, מה אתה רוצה ממנו?

מיקי רוזנטל: אני רוצה שיביאו כסף - -

משה גפני: יש פנייה פה בוועדה - -

מיקי רוזנטל: יש תמ"א.

משה גפני: יש פנייה בוועדה שמעוכבת על ידי.

משה גפני: אני הולך לקיים את הדיון על זה, זה הכל.

משה גפני: זה לא הם אשמים.

מיקי רוזנטל: זה נראה לך בסדר?

משה גפני: שום דבר לא בסדר בנושא הזה, לכן אני רוצה את הדיון.

מיקי רוזנטל: מתי אתה רוצה שנקיים את הדיון הזה?

משה גפני: עם כל הכבוד, יש לעניין הזה פתרונות, כשהפתרונות הם בינתיים לא מקובלים שם.

משה גפני: על כל פנים, זה לא הם אשמים.

משה גפני: בסדר, יש פה פנייה, אני אביא אותה.

משה גפני: אל תצביע נגד.

מיקי רוזנטל: אני לא מצביע נגד.

משה גפני: מי בעד אישור הפנייה, ירים את ידו?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: נמנעים – אין

משה גפני: הפנייה אושרה.

משה גפני: יש בקשה לרביזיה שלי על הנושא של המשרד להגנת הסביבה.

<טמיר כהן: 26-006.

משה גפני: גם של מיקי לוי?

<טמיר כהן: לא.

משה גפני: זה רק אני הגשתי.

משה גפני: לאחר שדיברתי עם זאב אלקין מתברר שהמשרד להגנת הסביבה תומך בעמדה הזאת של החברה לשמירת הניקיון.

משה גפני: הוא תומך בלתת ל"אביב מיחזור" את התקציב לעניין הזה, כדי שהם יבצעו את זה.

משה גפני: מאחר ובעצם רק מי שמתנגד זה משרד האוצר, ביקשתי היום פה מרועי פולקמן.

משה גפני: זה לא משנה, אני הולך לפנות אליהם.

משה גפני: לא מגיע למשרד להגנת הסביבה שתומך בזה שאני אעכב לו את התקציב, על כן אני מסיר את הרביזיה מהפנייה.

משה גפני: מי בעד הרביזיה ירים את ידו?

משה גפני: מי נגד, מי נמנע?

משה גפני: בעד – אין

משה גפני: נמנעים – אין

משה גפני: הרביזיה הוסרה.

משה גפני: אני אמשיך מול האוצר עם הנושא הזה של "אביב מיחזור", של עובדים שנמצאים שם בסכנת פיטורים.

משה גפני: תודה רבה, הישיבה נעולה.